પરિણીતા પર ત્રાસ ગુજારવાની ઘટના સંદર્ભે ગાંભોઇ પોલીસ સ્ટેશનના સૂત્રો દ્વારા પ્રાપ્ત વિગત અનુસાર હિંમતનગર તાલુકાના ભુખ્યાડેરા ગામની પરિણીતા સવિતાબેનના પતિ સતિષકુમાર વકતુસિંહ મકવાણાને ગાંભોઇની ટીનાબેન વાઘેલા સાથે પ્રેમ સબંધ હોઇ પરિણીતા પર શારીરિક તથા માનસિક ત્રાસ ગુજારતો હતો તેમજ સતિષકુમાર મકવાણા અને ટીનાબેન વાઘેલા અવારનવાર સવિતાબેનને ગાળો ભાંડી મારી નાખવાની ધમકીઓ આપતા હતા. અંતે ત્રાસથી વાજ આવી ગયેલા સવિતાબેન મકવાણાએ પતિ સતિષકુમાર વકતુસિંહ મકવાણા અને ટીનાબેન વાઘેલા વિરૂધ્ધ ગાંભોઇ પોલીસ સ્ટેશનમાં મામલો દર્જ કરાવતા પોલીસે ગુનો નોંધી ઘટનાની વધુ તપાસ હાથ ધરી છે.